CELEX: 32004R1685
Language: el
Date: 2004-09-29 00:00:00
Title: Κανονισμός (ΕΚ) αριθ. 1685/2004 της Επιτροπής, της 29ης Σεπτεμβρίου 2004, για την τροποποίηση του κανονισμού (ΕΚ) αριθ. 1327/2004 όσον αφορά μόνιμη δημοπρασία στο πλαίσιο της περιόδου εμπορίας 2004/2005 για τον προσδιορισμό των εισφορών ή/και των επιστροφών κατά την εξαγωγή λευκής ζάχαρης

30.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 303/21
            
         
      ΚΑΝΟΝΙΣΜΌΣ (ΕΚ) αριθ. 1685/2004 ΤΗΣ ΕΠΙΤΡΟΠΉΣ
   
   της 29ης Σεπτεμβρίου 2004
   για την τροποποίηση του κανονισμού (ΕΚ) αριθ. 1327/2004 όσον αφορά μόνιμη δημοπρασία στο πλαίσιο της περιόδου εμπορίας 2004/2005 για τον προσδιορισμό των εισφορών ή/και των επιστροφών κατά την εξαγωγή λευκής ζάχαρης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, περί κοινής οργανώσεως της αγοράς στον τομέα της ζάχαρης (1), και ιδίως το άρθρο 22 παράγραφος 2, το άρθρο 27 παράγραφοι 5 και 15, και το άρθρο 33 παράγραφος 3,
   Εκτιμώντας τα εξής:
   
               (1)
            
            
               Το άρθρο 4 παράγραφος 2 σημείο β) του κανονισμού (ΕΚ) αριθ. 1327/2004 της Επιτροπής (2), προβλέπει τις ημερομηνίες λήξεως των μερικών δημοπρασιών. Δεδομένου ότι η 1η και η 2α Νοεμβρίου είναι αργίες στα περισσότερα των κρατών μελών, για λόγους διοικητικούς και καλής διαχείρισης, η δημοπρασία της Πέμπτης 4 Νοεμβρίου 2004 δεν θα γίνει. Πρέπει συνεπώς να τροποποιηθεί το εν λόγω άρθρο 4 παράγραφος 2.
            
         
               (2)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 4 παράγραφος 2 σημείο β), του κανονισμού (ΕΚ) αριθ. 1327/2004 η τέταρτη περίπτωση αντικαθίσταται από το εξής κείμενο:
   
               «—
            
            
               στις 11 και 25 Νοεμβρίου 2004,»
            
         Άρθρο 2
   Τα κράτη μέλη τροποποιούν τις προκηρύξεις διαγωνισμών για να τις καταστήσουν σύμφωνες με την τροποποίηση που προβλέπεται στο άρθρο 1.
   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Σεπτεμβρίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 178 της 30.6.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 39/2004 της Επιτροπής (ΕΕ L 6 της 10.1.2004, σ. 16).
   
      (2)  ΕΕ L 246 της 20.7.2004, σ. 23.